OpenLLM-France/wikimedia huggingface dataset:
# Antoni Peyrí i Rocamora

Antoni Peyrí i Rocamora (Tarragona, 1889 - Cuernavaca, estat de Morelos, 1973) fou un metge dermatòleg català. Es llicencià en medicina a la Universitat de Barcelona el 1911 i es doctorà a la Universitat de Madrid el 1912. Fou professor a la Universitat de Barcelona i director de la lluita contra les malalties venèries a Catalunya. En acabar la Guerra Civil Espanyola es va exiliar a Veneçuela, on fou director de la leproseria Isla de Providencia (Maracaibo), i d'ací el 1941 marxà a Mèxic amb la seva esposa, Josefina Macià i Lamarca (filla de Francesc Macià), i el seu fill, Antoni Peyrí i Macià.
A Mèxic fou professor de la Universitat de Nuevo León (1941) i cap del servei dermatològic de l'Hospital Civil de Monterrey (1944). Va col·laborar a La Nova Revista (1955-1958) i fou un membre destacat de la Comunitat Catalana de Mèxic.

## Obres

* "Qüestions actuals en el tractament de la sífilis" (1927)
* "La lluita antivenèria a Catalunya el bienni 1935-1936" (1937)
* Dermatología (1943)
* Els metges catalans (1963)
* El poder polític. EL problema Catalunya-Espanya (1972)

## Referències

* Vicenç Riera i Llorca Els exiliats catalans a Mèxic Editorial Curial, Barcelona, 1994

## Enllaços externs

* Antoni Peyrí i Rocamora | Galeria de Metges Catalans
# Regió econòmica de la Sibèria Occidental

La regió econòmica de la Sibèria Occidental (en rus: За́падно-Сиби́рский экономи́ческий райо́н; zàpadno-sibirski ekonomítxeski raion) és una de les dotze regions econòmiques de Rússia.
Aquesta regió es troba en una plana pantanosa i escassament poblada a la seva part nord. Al sud hi ha una zona amb turons amb importància econòmica creixent, principalment a causa de l'abundància de recursos naturals: petroli, carbó, fusta, aigua. Hi ha extensos camps de petroli a l'óblast de Tiumén i la refineria més gran de Rússia es troba a Omsk. La Conca de Kuznetsk al voltant de Kémerovo i Novokuznetsk és un centre de la mineria del carbó i de la producció de ferro, acer, maquinària i productes químics. Hi ha plantes hidroelèctriques al riu Obi prop de Novossibirsk i Kamen-na-Obi. Al sud hi discorre el ferrocarril transsiberià. Entre la producció agrícola hi ha blat, arròs, civada, i remolatxa sucrera, també s'hi crien ramats.

## Composició

* Krai de l'Altai
* República de l'Altai
* Óblast de Kémerovo
* Districte autònom de Khàntia-Mànsia
* Óblast de Novossibirsk
* Óblast d'Omsk
* Óblast de Tomsk
* Óblast de Tiumén
* Districte autònom de Iamàlia

## Indicadors socioeconòmics

A més d'un PIB total alt també ho és per capita respecte a la mitjana de Rússia.

## Referències

* ↑ «Russia. The Columbia Encyclopedia, Sixth Edition. 2001-07». Arxivat de l'original el 2007-02-03. [Consulta: 25 setembre 2012].
* ↑ «West Siberia». Arxivat de l'original el 2007-01-22. [Consulta: 25 setembre 2012].
# Claviller (nàutica)

Un claviller és una peça de fusta rígida i resistent amb forats verticals on van les clavilles. Pot consistir en un simple tauló perforat fixat a una borda o un altre element de suport o formar part d'un marc o bastidor de suport fixat sobre la coberta.

## Vegeu també

* clavilla (nàutica)

## Referències

* Diccionari Institut d'Estudis Catalans
Viccionari
# Stanford University Press

La Stanford University Press és una editorial de la Universitat Stanford. En 1892, una empresa editorial independent es va establir a la universitat. La primera vegada que es va utilitzar el nom "Stanford University Press" en la impressió d'un llibre fou el 1895. El 1917, la universitat va comprar la impremta-editorial fent-ne una divisió de Stanford.
El 1999, la impremta va esdevenir una divisió de la Stanford University Library. Publica uns 130 llibres per any, i actualment està ubicada a Page Mill Road al Stanford Research Park al sud-est del campus de Stanford.

## Enllaços externs

* Lloc web oficial del SUP
# Tyler Labine

Tyler Sean Labine (Brampton, Ontario; 29 d'abril de 1978) és un actor canadenc.
És el germà major dels també actors Kyle i Cameron Labine. Entre les seues actuacions, és més conegut per haver interpretat a Dave Groves en la sèrie Invasion, a Bert "Sock" Wysocki en la sèrie Reaper i a Dale en la pel·lícula Tucker & Dale vs Evil. També ha coprotagonitzat les sèries Mad Love, com a Larry Munsch, i Animal Practice, com el Dr. Doug Jackson. També va actuar en la pel·lícula Rise of the Planet of the Apes (2011).

## Filmografia

| Any | Títol | Paper | Notes |
| 1999 | Tail Lights Fade | Grower Brian | |
| 2000 | El secret del senyor Rice (Mr. Rice's Secret) | Percival "Percy" McConnell | |
| 2000 | Marine Life | Ray | |
| 2000 | Here's to Life! | Malcolm | |
| 2001 | Antitrust | Redmond | |
| 2002 | Lone Hero | Tim | |
| 2002 | Canadian Zombie | Trent | Curtmetratge |
| 2003 | My Boss's Daughter | Spike | |
| 2003 | Evil Alien Conquerors | Croker | |
| 2004 | Pursued | Wade Steiner | |
| 2005 | Aurora Borealis | Finn | |
| 2006 | Flyboys: Herois de l'aire (Flyboys) | Briggs Lowry | |
| 2006 | Extreme Walking | Crunk Styles | |
| 2008 | Control Alt Delete | Lewis | |
| 2008 | Zack & Miri Make a Porno | Client Begut | |
| 2009 | Zero Sum, TheThe Zero Sum | Chris | |
| 2010 | Tucker & Dale vs Evil | Dale Dobson | |
| 2010 | Badass Thieves | Max | Curtmetratge |
| 2010 | Fathers & Sons | Sean | |
| 2011 | A Good Old Fashioned Orgy | Mike McCrudden | |
| 2011 | Rise of the Planet of the Apes | Robert Franklin | |
| 2011 | Sisters & Brothers | Sean | |
| 2012 | Best Man Down | Lumpy | |
| 2013 | Monsters University | Brock Pearson | Veu |
| 2013 | Rapture-Palooza | Shorter Wraith | |
| 2013 | Cottage Country | Todd Chipowski | |
| 2013 | That Burning Feeling | Frank Purdy | |
| 2014 | Someone Marry Barry | Barry Burke | |
| 2014 | Killing Winston Jones | Doug Beaudin | |
| 2014 | Mountain Men | Toph | |
| 2015 | Weepah Way for Now | Record Executive | |
| 2015 | Zoom | Bob | |
| 2016 | The Boss | Mike | |
| 2017 | Little Evil | Karl C. Miller |
| 2017 | Big Bear | Nick |
| 2018 | Super Troopers 2 | Mountie Christophe Bellefuille | |
| 2018 | Broken Star | Daryl | |
| 2019 | Escape Room | Mike | |

## Referències

* ↑ «Sundance 2010: Conversación de Tyler Labine sobre Invasion». Dreadcentral.com, 30-01-2010. [Consulta: 28 juliol 2010].
* ↑ Enviat per Chainsaw el Mar, 11/03/2009 - Plantilla:Esd. «Temp Trailer and Sales Art for Tucker and Dale vs. Evil». Dreadcentral.com. [Consulta: 28 juliol 2010].
* ↑ «Tyler Labine To Star In Dan O’Shannon CBS Pilot, Joins ‘Michelle Darnell' Feature». Deadline, 11-03-2015 [Consulta: 19 juny 2019].
# Rorgó I del Maine

Roricó o Rorgó I de Maine mort el 16 de juny del 839 o del 840, va ser comte de Rennes el 819 i comte del Maine de 832 a 839.

## Família

Fill de Gauslin I del Maine, senyors mainès, i d'Adeltruda, fou l'ancestre dels Rorgònides.

## Biografia

Va viure a la cort de l'emperador Carlemany i va tenir una relació amb Rotruda, la filla de l'emperador, (nascuda el 775 i morta el 810). Lluís I el Pietós li va confiar el comtat de Rennes el 819. Va fundar el 824 l'abadia Saint-Maur de Glanfeuil. Va rebre el 832 el comtat del Maine. Les llistes necrològiques de l'abadia de Saint-Denis mencionen la seva defunció un 16 de juny sense precisió de l'any, qui s'ha de situar el 839 o el 840.

## Matrimonis i fills

De la seva relació amb Rotruda, la filla de Carlemany i d'Hildegarda de Vintzgau, va tenir un fill il·legítim:
* Lluís, (vers 800 † 867), que fou abat de Saint-Denis i canceller de Carles II el Calb;
* Potser va tenir una filla, qui podria portar el nom d'Adeltruda, casada amb Gérard, comte d'Alvèrnia i mare de Rainulf I, comte de Poitiers.
Després de la fi de la seva relació amb Rotruda, es va casar amb Biquilda, d'origen desconegut, i va tenir a:
* Rorgon II († 866), comte del Maine.
* Gausfred († 877), comte del Maine i marquès de Nèustria.
* Bilquilda, casada al comte Bernat II el Poitevi († 844) comte de Poitiers
* Goslí (Gauslí) († 886), bisbe de Paris, canceller de Carles el Calb.

## Fonts

* Pierre Riché, Les Carolingiens, une famille qui fit l'Europe, París, Hachette, col. « Pluriel », 1983 (reimpr. 1997), (ISBN 2-01-278851-3)
* Jean-Charles Volkmann, Bien connaître les généalogies des rois de France, Éditions Gisserot, 1999 (ISBN 2-877472086)
* Michel Mourre, Le Petit Mourre. Dictionnaire d'Histoire universelle, Éditions Bordas, abril 2007 (ISBN 978-2-04-732194-2)

## Enllaços externs

* Fondation for Medieval Genealogy : els comtes del Maine

## Notes i referències

* ↑ Genealogia de Roricó del Maine a Medieval Lands
* ↑ C. Settipani, Les origines des comtes de Nevers, a Onomastique et Parenté dans l'Occident médiéval, Oxford, Prosopographica et genealogica, 2000, pàgs. 99-100 i 105 (ISBN 1-900934-01-9).
# Patrick Cockburn

Patrick Cockburn (5 de març de 1951) és un periodista irlandès, corresponsal per l'Orient Mitjà de The Independent, reconegut com un dels millors especialistes en la zona. Ha escrit diversos llibres sobre la història recent de l'Iraq i sobre el terrorisme jihadista. Va guanyar el premi Orwell de periodisme l'any 2009, va ser triat corresponsal a l'estranger de l'any pels premis Editorial Intelligence Comment Awards 2013, i nomenat periodista internacional de l'any en els British Journalism Awards del 2014. El seu darrer llibre sobre el gihad va ser traduït al castellà el 2015 : Isis. El retorno de la Yihad (Ariel, 2015).

## Publicacions

* (1989), Getting Russia Wrong: The End of Kremlinology, Verso Books, ISBN 978-0-86091-977-3
* (with Andrew Cockburn, 1999), Out of the Ashes: The Resurrection of Saddam Hussein, HarperCollins. (British title: Saddam Hussein: An American Obsession, 2002.)
* (2005), The Broken Boy, Jonathan Cape, ISBN 978-0-224-07108-6
* (2006), The Occupation: War and Resistance in Iraq, Verso Books, ISBN 978-1-84467-164-9
* (2008), Muqtada: Muqtada al-Sadr, the Shia Revival, and the Struggle for Iraq, Scribner, ISBN 978-1-4165-5147-8. (British title: Muqtada Al-Sadr and the Fall of Iraq, Faber and Faber, ISBN 978-0-571-23974-0; Muqtada Al-Sadr and the Shia Insurgency in Iraq, Faber and Faber, ISBN 978-0-571-23976-4)
* (2011), Henry's Demons: Living with Schizophrenia, A Father and Son's Story Charles Scribner's Sons Scribner]
* (2014), The Jihadis Return: ISIS and the New Sunni Uprising, OR Books, New York: 2014
* (2015), The Rise of Islamic State: Isis and the New Sunni Revolution. Londres i Nova York: Verso. ISBN 978-1-78478-040-1. . (First published in 2014 under the title The Jihadis Return by OR Books)

## Referències

* ↑ Les idees del món- Fundació La Pedrera-CCCB, abril de 2015
* ↑ «Patrick Cockburn». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
* ↑ «The Jihadis Return». OR Books [Consulta: 22 agost 2014].
# Peoople

Peoople és una aplicació per a mòbil gratuïta disponible per dispositius Android i IOS, desenvolupada el 2013 per David Pena i Gonzalo Recio a Madrid. Aquesta proporciona a l'usuari una recerca mitjançant les recomanacions dels seus coneguts o gent que segueix (tant a altres plataformes o aquesta) D'aquesta manera el resultat de la recerca serà més adient i fidel als mateixos interessos de l'usuari.[1]
El projecte Peoople va engegar l'any 2013 com una empresa derivada, de la Universitat Rey Juan Carlos. Al llarg del temps, el projecte s'ha anat desenvolupant i comercialitzant en una versió totalment mòbil. Fins ara, Peoople ha rebut finançament per un valor de 455.00 euros. I ha pogut obrir una sucursal a Mèxic.

## Creadors

Gonzalo Recio va començar la carrera d'Enginyeria Industrial, però la va abandonar als 19 anys i es va formar en programació a Brussel·les. També ha creat empreses emergents com BFUTC, Boostin i Monkey Balance.

## Altres Projectes

L'empresa ha volgut donar-se més visibilitat hi ha creat uns gifs que es poden trobar a l'aplicació d'Instagram tant a l'apartat d'Instagram stories com a la de missatges directes, buscant a l'apartat de gifs la paraula "peoople". Allà es poden trobar tots els creats per l'empresa.
D'aquests gifs en són protagonistes alguns personatges coneguts de l'àmbit musical, de les xarxes socials… com: María Pombo, Marta Lozano, Teresa Andrés, el grup de música Sweet California, entre d'altres.
Aquests gifs representen algunes situacions o sentiments quotidians. D'aquesta manera els usuaris que els utilitzen es poden sentir identificats.

## Referències

* ↑ https://www.elreferente.es/directorio/peoople-327
* ↑ https://www.elmundo.es/album/loc/famosos/2019/08/17/5d484dfffdddff50378b4653_10.html
* ↑ https://rewisor.com/peoople-la-app-espanola-que-se-ha-colado-en-todos-tus-gifs/ Arxivat 2021-01-23 a Wayback Machine.
* https://www.elreferente.es/directorio/peoople-327
* https://www.elmundo.es/album/loc/famosos/2019/08/17/5d484dfffdddff50378b4653_10.html
* https://rewisor.com/peoople-la-app-espanola-que-se-ha-colado-en-todos-tus-gifs/ Arxivat 2021-01-23 a Wayback Machine.
* https://www.youtube.com/watch?v=jNX1mAcx4Io&authuser=1
* https://www.trecebits.com/2018/07/06/asi-es-peoople-la-app-espanola-que-sirve-para-recomendar-casi-cualquier-cosa/
* https://byzness.elperiodico.com/es/innovadores/20190717/peoople-app-recomendaciones-7556292
* https://www.lavanguardia.com/vida/20180313/441496923611/peoople-app-para-buscar-servicios-y-productos-recomendados-por-influencers.html
* https://hablemosdeempresas.com/autonomos/peoople-la-guia-del-ocio-de-los-influencers/

## Enllaços externs

* https://peoople.app
* https://apps.apple.com/es/app/peoople/id1121257820?l=ca
* https://www.youtube.com/channel/UCW_zU0idZtxLcroOVssJR-Q
# Clorinda Pini-Corsi

Clorinda Pini-Corsi, de nom de naixement Clorinda Nistri, (1858 - 1921) fou una mezzosoprano operística italiana.
Fou l'esposa del baríton italià Antonio Pini-Corsi, amb el qual va actuar a molts teatres, i mare del tenor Umberto Pini-Corsi (1879-19211). Va pertànyer per matrimoni a una família de cantants operístics: Achille Corsi (1840-1906) fou un conegut tenor italià i Antonio Pini-Corsi fou un dels seus dos nebots cantants. Gaetano Pini-Rossi (1860-?) en fou l'altre nebot d'Achille Corsi. La cantant Emilia Corsi fou una cosina d'Antonio Pini-Corsi, filla d'Achille Corsi.
La seva primera aparició documental és de 1876, encara com a Clorinda Nistri, en la representació de l'òpera Rienzi de Richard Wagner al Teatro Comunale de Bolonya. Posteriorment la trobem l'any 1879 al llibret de l'òpera Un matrimonio impossibile amb música del compositor italià Giovanni Ferrua (1843-1919), un compositor poc conegut. En aquest llibret Clorinda apareix al costat del seu futur marit, Antonio Pini-Corsi. Encara amb el nom de soltera, va participar el 1880 a l'estrena a Mòdena el 13 de març de l'òpera L'orfanella di Gand del compositor Ottavio Buzzino (1844-1886), amb Antonio Pini-Corsi també a l'elenc de l'obra. Va participar també, l'any 1882, a l'estrena de l'òpera Carlotta Clepier del compositor Pietro Floridia.
Clorinda Pini-Corsi va cantar al Gran Teatre del Liceu la temporada 1887-1888, representant diverses òperes. A Madrid va cantar l'any 1893 al Teatro Príncipe Alfonso, en una companyia italiana dirigida pel músic català Joan Goula i Soley. D'aquella companyia formaven part també la soprano Isabella Svicher, qui també cantà al Liceu anys després, i Eugeni Labán, un baríton català que va actuar mots anys al teatre barceloní. Clorinda va participar el 1900 en l'estrena de l'òpera Zazà de Ruggero Leoncavallo, en el paper d'Anaide, el 10 de novembre, sota la direcció del famós director Arturo Toscanini.

## Referències

* ↑ «L'orfanella di Gand». Corago. [Consulta: 20 novembre 2018].
* ↑ «Carlotta Clepier : opera brillante per musica divisa in tre atti : riduzione della commedia Il capitano Carlotta / parole di Antonio de Lerma dei Castelmezzano ; musica di Pietro Floridia» (en italià). OPAC SBN. Arxivat de l'original el 20 de novembre 2018. [Consulta: 20 novembre 2018].
* ↑ «Espectáculos - Príncipe Alfonso». La Iberia, 16-03-1893, pàg. 3.
* ↑ Dryden, Konrad. Leoncavallo: Life and Works (en anglès). The Scarecrow Press, 2007, p. 79. ISBN 978-0-8108-5873-2.
# Peter Abrahams (estatunidenc)

* Aquest article tracta sobre l'escriptor estatunidenc. Si cerqueu el novel·lista sud-africà, vegeu «Peter Abrahams».
Peter Abrahams (Boston, 28 de juny de 1947) és un escriptor nord-americà de novel·les policíaques.

## Bibliografia
### En anglès

* The fury of Rachel Monette (1980)
* Tongues of fire (1982)
* Red message (1986)
* Hard rain (1988)
* Pressure drop (1989)
* Revolution #9 (1992)
* Lights out (1994)
* The fan (1995)
* A perfect crime (1998)
* Crying wolf (2000)
* Last of the Dixie Heroes (2001)
* The tutor (2002)
* Their wildest dreams (2003)
* Oblivion (2005)
* Down the rabbit hole (2005)
* End of story (2006)
* Behind the curtain (2006)
* Nerve damage (2007)
* Alone in the dark: An Echo Falls Mistery (2009)

### En castellà (traduïdes)

* Olvido (ISBN 84-96463-53-2 / SUMA)
* Al otro lado del espejo (ISBN 978-84-9838-084-2 / Salamandra)
* Detrás del telón (Salamandra)
* Sola en la oscuridad (Salamandra)
# Peter Ablinger

Peter Ablinger (Schwanenstadt, 15 de març de 1959) és un compositor austríac.
Ablinger va néixer el 1959 a Schwanenstadt a l'Alta Àustria. Va assistir al gràfic HTL Linz i va estudiar piano de jazz del 1977 al 1982 a Graz. També va estudiar composició amb Gösta Neuwirth a Graz i Roman Haubenstock-Ramati a Viena. Des del 1982 viu a Berlín.
Ablinger es va centrar en els grups de música de cambra fins al 1994, després de la qual també va participar en la instal·lació d'electroacústica i de so. Des del 1980 treballa en la planta del complex "White/Whitish", que tracta diversos aspectes del soroll blanc, i ha demostrat ser molt utilitzant diferents suports: instruments, instal·lacions, objectes, peces electroacústiques, jocs de notes, prosa, obres de teatre, música sense so; un total de 36 parts. El 2005, es va dir que havia posat en marxa un "projecte d'òpera únic" a Graz. Des de 1993 ha estat professor visitant en diverses universitats de Graz, Darmstadt, Hamburg i Praga.
El maig de 2012, Ablinger va ser nomenat nou membre de l'Acadèmia de Belles Arts de Berlín, va acceptar la seva elecció. La participació activa requereix que els artistes participin activament en les tasques de l'Acadèmia, de manera que en el futur es mostrarà la presència continuada a l'acadèmia.

## Referències

* ↑ Perloff, Marjorie; Dworkin, Craig (1 novembre 2009). The Sound of Poetry, The Poetry of Sound. University of Chicago Press. p. 191. ISBN 978-0-226-65743-1. Consultat 19 juliol 2012.
# Cittareale

Cittareale és un comune (municipi) de la Província de Rieti, a la regió italiana del Laci, situat a uns 100 km al nord-est de Roma i a uns 35 km al nord-est de Rieti. A 1 de gener de 2019 la seva població era de 445 habitants.
Cittareale limita amb els municipis següents: Accumoli, Amatrice, Borbona, Cascia, Leonessa, Montereale, Norcia i Posta. El naixement del riu Velino es troba dins el municipi.
Cittareal acull un gran castell (Rocca), que tenia una importància estratègica per la seva posició entre el Regne de Nàpols i els Estats Papals. El seu aspecte actual data de la reconstrucció per la Casa d'Aragó el 1479. L'església de Sant Pere de Vetozza va ser construïda sobre un temple preexistent dedicat a Vacuna, i posteriorment va ser propietat de l'Abadia de Farfa.
L'emperador romà Vespasià va néixer a prop.

## Referències

* ↑ «Resident population on 1st january» (en anglès). ISTAT. [Consulta: 24 gener 2020].
# Coburg

* Per a altres significats, vegeu «Coburg (desambiguació)».
Coburg és una ciutat a la regió de l'Alta Francònia de l'estat lliure de Baviera a la República federal d'Alemanya. És a la riba de l'Itz prop de la més populosa ciutat de Bamberg. La seva població és de 42.257 habitants. La incorporació a Baviera en lloc de Turíngia, el land històric al qual pertanyia es realitzà a través de referèndum popular l'any 1920.
La ciutat ha esdevingut un centre turístic destacat pròxim a la ciutat de Bamberg i que destaca pels seus castells i el seu magnífic centre històric.
Políticament parlant, el Rathaus (ajuntament) és dominat segons els resultats de l'any 2004 per l'SPD amb divuit regidories seguida de prop per la CSU.
* SPD: 18 escons
* CSU: 14 escons
* Partit Liberal: 3 escons
* FDP: 2 escons
* Partit Verd: 2 escons
* ÖDP: 1 escó.
Religiosament parlant la ciutat té un 60% d'evangelistes, un 20% de catòlics i un 16% d'agnòstics.

## Història

La ciutat de Coburg fou fundada al llarg de l'alta edat mitjana com un lloc de pas de les nombroses rutes comercials que travessaven el centre d'Europa. L'any 1353 després de diverses disputes nobiliàries el territori de Coburg passà a dependre de la casa saxona de Wettin. El segle xvii es constituí en la capital del petit ducat de Saxònia-Coburg al qual incorporaria els territoris de Saafeld i de Gotha al llarg dels segles xviii i l'any 1823. El 1823 es constitueix el ducat de Saxònia-Coburg Gotha que tindria vigència sobirana fins al 1918.
L'any 1920 els ciutadans de Coburg elegiren incorporar-se al land de Baviera en lloc del de Turíngia com feren els altres principats i ducats saxons. Aquest fet feu que la ciutat pertanyés després de la Segona Guerra Mundial a la República Federal d'Alemanya. La seva proximitat al Teló d'acer feren que durant la Guerra Freda la ciutat esdevingués una àrea poc afavorida econòmicament i no fos fins després de la reunificació de 1990 que a la ciutat i la regió s'iniciés una forta revitalització.

## Fills il·lustres

* Eric Weidt, compositor.
* Selmar Bagge (1823-1896), compositor i violoncel·lista.

## Referències

* ↑ «Coburg». Gran Enciclopèdia Catalana. Barcelona: Grup Enciclopèdia Catalana.
# Peix falcó de musell punxegut

El peix falcó de musell punxegut (Amblycirrhitus oxyrhynchos) és una espècie de peix pertanyent a la família dels cirrítids.

## Hàbitat

És un peix marí, demersal i de clima tropical.

## Distribució geogràfica

Es troba a Indonèsia.

## Observacions

És inofensiu per als humans.

## Referències

* ↑ Gill T. N., 1862. Synopsis of the family of cirrhitoids. Proc. Acad. Nat. Sci. Phila. v. 14 (núms. 3-4). 102-124.
* ↑ «Entrada a uBio» (en anglès). [Consulta: 8 abril 2020].
* ↑ Bleeker, P., 1858. Bijdrage tot de kennis der vischfauna van den Goram-Archipel. Natuurkd. Tijdschr. Neder. Indië v. 15: 197-218.
* ↑ The Taxonomicon (anglès)
* 1 2 FishBase (anglès)
* ↑ FishBase (anglès)
* ↑ Randall, J.E., 2001. Cirrhitidae. Hawkfishes. P. 3321-3328. A: K.E. Carpenter i V. Niem (eds.). FAO species identification guide for fishery purposes. The living marine resources of the Western Central Pacific. Vol. 5. Bony fishes part 3 (Menidae to Pomacentridae). FAO, Roma.

## Enllaços externs

* BioLib (anglès)
* AQUATAB